PIB Headquarters
कोविड-19 पर पीआईबी का दैनिक बुलेटिन

- 35 राज्य/केंद्र शासित प्रदेश 140 टेस्ट/प्रति दिन/ मिलियन जनसंख्या कर रहे हैं
- 22 राज्यों /केन्द्र शासित प्रदेशों ठीक होने की दर राष्ट्रीय औसत से अधिक
- एक दिन में 78,524 नए पुष्ट मामलों के मुकाबले पिछले चौबीस घंटे के दौरान 83,011 उपचार ठीक हुए
- 17 वें दिन भी सक्रिय मामलों की संख्या 10 लाख से कम रही
- प्रधानमंत्री ने जन आंदोलन की शुरुआत की और सभी लोगों से कोरोना के खिलाफ लड़ाई में एकजुट होने की अपील की
35 राज्य/केंद्र शासित प्रदेश 140 टेस्ट/प्रति दिन/ मिलियन जनसंख्या कर रहे हैं,22 राज्यों /केन्द्र शासित प्रदेशों ठीक होने की दर राष्ट्रीय औसत से अधिक,17 वें दिन भी सक्रिय मामलों की संख्या 10 लाख से कम रही है
भारत ने विश्व स्वास्थ्य संगठन की 140 परीक्षण / प्रतिदिन / मिलियन जनसंख्या के सुझाव को पूरा करने की दिशा में उत्कृष्ट प्रदर्शन किया है।35 राज्यों / केंद्रशासित प्रदेशों ने परीक्षण के लिए दी गई सलाह की संख्या को पार कर लिया है। प्रति मिलियन जनसंख्या का राष्ट्रीय औसत प्रति दिन परीक्षण 865 का है।देश में पिछले 24 घंटों के दौरान लगभग 12 लाख परीक्षण किए गए। पिछले 24 घंटों में कुल 11,94,321 परीक्षण किए गए। देश में कुल परीक्षण 8.34 करोड़  को पार कर चुके हैं।7 राज्यों / केंद्र शासित प्रदेशों में सक्रिय मामलों की दर 5% से कम है।22 राज्यों / केंद्र शासित प्रदेशों की पॉजिटिविटी दर राष्ट्रीय औसत से कम है। कुल पॉजिटिव मामलों की दर 8.19% है और इसमें लगातार गिरावट हो रही है।एक दिन में नए पुष्ट मामलों की तुलना में एक दिन में अधिक रोगी ठीक हो रहे हैं। एक दिन में 78,524 नए पुष्ट मामलों के मुकाबले पिछले चौबीस घंटे के दौरान 83,011 उपचार ठीक हुए हैं। कुल रिकवर मामलों की संख्या 58,27,704 हो गई है। ठीक होने वाले मामलों और सक्रिय मामलों के बीच अंतर 49 लाख  को पार कर गया है।सक्रिय मामले लगातार 17 वें दिन 10 लाख से कम रहे हैं। वर्तमान में सक्रिय मामलों में देश के कुल पॉजिटिव मामलों की संख्या 9,02,425  है।रिकवरी की उच्च संख्या की बदौलत राष्ट्रीय रिकवरी दर बढ़कर 85.25% तक पहुंच गई है।ठीक होने वाले नए मामलों में से 75 फीसदी मामले 10 राज्यों / केंद्र शासित प्रदेशों से हैं। अकेले महाराष्ट्र ने एक दिन में इस सूची में 16,000 से अधिक का योगदान दिया है।पिछले 24 घंटों के दौरान 78,524 नए पुष्ट मामले दर्ज किए गए।नए मामलों में 79 फीसदी मामले 10 राज्यों और केंद्रशासित प्रदेशों से हैं। महाराष्ट्र इसमें 14,000 मामलों के साथ शीर्ष पर है जबकि इसके बाद कर्नाटक का योगदान इस सूची में लगभग 11,000 से अधिक मामलों का है।पिछले 24 घंटों के दौरान 971 रोगियों की मौत हुई है। इनमें से लगभग 82 फीसदी मामले 10 राज्यों/केंद्र शासित प्रदेशों, जैसे महाराष्ट्र, कर्नाटक, तमिलनाडु, पश्चिम बंगाल, उत्तर प्रदेश, दिल्ली, आंध्र प्रदेश, पंजाब, छत्तीसगढ़ और मध्य प्रदेश से हैं। नई मौतों में 36 फीसदी से अधिक  योगदान महाराष्ट्र का है।
अधिक जानकारी के लिए यहां पढ़े-
प्रधानमंत्री ने जन आंदोलन की शुरुआत की और सभी लोगों से कोरोना के खिलाफ लड़ाई में एकजुट होने की अपील की
प्रधानमंत्री श्री नरेन्द्र मोदी ने आज एक जन आंदोलन की शुरुआत की और सभी लोगों से कोरोना के खिलाफ लड़ाई में एकजुट होने की अपील की। प्रधानमंत्री ने एक ट्वीट में कोरोना के खिलाफ लड़ाई में सभी से एकजुट होने की अपील की। "मास्क पहनें, बार-बार हाथ धोएं, सामाजिक दूरी का अनुपाल करें और दो गज की दूरी का अभ्यास करें" के मुख्य संदेश को दोहराते हुए, प्रधानमंत्री ने कहा कि हम एक साथ मिलकर सफल होंगे और कोविड-19 के खिलाफ जीत हासिल करेंगे।लोगों की भागीदारी को प्रोत्साहित करने के उद्देश्य से इस अभियान को शुरू किया गया है। इस अभियान के तहत सभी लोग कोविड-19 शपथ लेंगे। केंद्र सरकार के मंत्रालयों/विभागों, राज्य सरकारों/केंद्र शासित प्रदेशों द्वारा विशेषताओं के साथ एक ठोस कार्य योजना लागू की जाएगी। इसमें अधिक मामले वाले जिलों में क्षेत्र निर्दिष्ट लक्षित संचार,प्रत्येक नागरिक तक पहुंचने के लिए सरल और आसानी से समझे जाने वाले संदेश, सभी मीडिया मंचों का उपयोग करते हुए पूरे देश में इस अभियान का प्रसार,फ्रंटलाइन कार्यकर्ताओं और सरकारी योजनाओं के लाभार्थियों के प्रयोजन वाले बैनर तथा पोस्टर सार्वजनिक स्थानों पर लगाना,सरकारी परिसरों में होर्डिंग्स/वॉल पेंटिंग और इलेक्ट्रॉनिक डिस्प्ले बोर्ड लगाना,संदेश को घर-घर तक पहुंचाने के लिए स्थानीय और राष्ट्रीय स्तर पर प्रभावशाली व्यक्तियों को शामिल करना,नियमित रूप से जागरूकता पैदा करने के लिए मोबाइल वैन का इस्तेमाल करना,जागरूकता के बारे में ऑडियो संदेश, पम्फ्लेट और ब्रोशर का प्रयोग,कोविड संदेशों के प्रसार के लिए स्थानीय केबल ऑपरेटरों की मदद लेना,इस अभियान की उपयोगी पहुंच और प्रभाव के लिए सभी मंचों पर समन्वित मीडिया अभियान चलाना सम्मिलित है।
अधिक जानकारी के लिए यहां पढ़े-
अखिल भारतीय आयुर्वेद संस्थान ने आयुर्वेद अनुसंधान के लिए एमिटी विश्वविद्यालय के साथ समझौता ज्ञापन पर हस्ताक्षर किए
आयुष मंत्रालय की स्वास्थ्य सेवा की आयुष प्रणालियों को प्रोत्साहन देने और उनका विकास करने के लिए भागीदारी करने की आयुष मंत्रालय की नीति को आगे बढ़ाते हुए इस मंत्रालय के अधीन अखिल भारतीय आयुर्वेद संस्थान , नई दिल्ली ने कल एमिटी विश्वविद्यालय के साथ एक समझौता ज्ञापन पर हस्ताक्षर किए हैं। इस समझौता ज्ञापन में आयुर्वेद विज्ञान में अनुसंधान को बढ़ावा देने पर ध्यान केंद्रित किया गया है।इस संस्थान का समझौता ज्ञापन एमिटी इंस्टीट्यूट ऑफ इंडियन सिस्टम ऑफ मेडिसिन के साथ है, जिसकी स्थापना 2018 में एमिटी विश्वविद्यालय द्वाराभारतीय चिकित्सा पद्धति के बढ़ते महत्व को मान्यता देने के लिए की गई थी। इस समझौता ज्ञापन में आयुर्वेदिक दवाइयों की गुणवत्ता और मानकीकरण के साथ-साथ प्राकृतिक उत्पाद रसायन विज्ञान और फार्मेसी में पीएचडी कार्यक्रमों में सहयोग की कल्पना की गई है। इसमें फार्मास्युटिक्स, फार्माकोडायनामिक्स एवं फार्माकोकाइनेटिक्स में अध्ययन की सहयोग के संभावित क्षेत्रों के रूप में पहचान की गई है। यह समझौता ज्ञापन संयुक्त परियोजनाओं और प्रकाशनों को भी बढ़ावा देगा।
अधिक जानकारी के लिए यहां पढ़े-
केंद्रीय गृह मंत्री श्री अमित शाह ने देशवासियों से प्रधानमंत्री मोदी द्वारा कोरोना के विरुद्ध चलाए जा रहे जनआंदोलन से जुड़ने की अपील की
केंद्रीय गृह मंत्री श्री अमित शाह ने देशवासियों से प्रधानमंत्री मोदी द्वारा कोरोना के विरुद्ध चलाए जा रहे जनआंदोलन से जुड़ने की अपील की। केंद्रीय गृह मंत्री श्री अमित शाह ने ट्वीट कर कहा कि “कोरोना जैसी वैश्विक महामारी से तभी लड़ा जा सकता है जब समस्त देशवासी एक साथ आएं”। आइए, हम सब मिलकर श्री नरेंद्र मोदी जी द्वारा कोरोना के विरुद्ध चलाए जा रहे इस जन आंदोलन से जुड़ें और सभी को इस महामारी के प्रति जागरूक कर कोरोना मुक्त भारत बनाने में एक अहम भूमिका निभाएं”। केंद्रीय गृह मंत्री ने कहा कि “कोरोना से बचाव के केवल तीन मंत्र हैं। मास्क पहनें, दो गज की दूरी रखें और बार-बार हाथ धोएं। सभी से मेरी अपील है कि श्री नरेंद्र मोदी जी के इस आवाहन को सुरक्षा मंत्र मानकर न सिर्फ स्वयं को सुरक्षित रखें बल्कि अपने परिजनों, दोस्तों और सहकर्मियों को भी सुरक्षित करें”।
अधिक जानकारी के लिए यहां पढ़े-
ईएसआईसी ने एक महीने के भीतर कोविड-19 महामारी के दौरान ईएसआई कॉर्पोरेशन द्वारा लाभार्थियों को स्थायी विकलांगता लाभ  और आश्रित लाभ  के शीघ्र भुगतान का निर्णय लिया
कोविड-19 महामारी को ध्यान में रखते हुए, कर्मचारी राज्य बीमा निगम  ने सभी क्षेत्रों और उप-क्षेत्र प्रमुखों को हर महीने बीमित व्यक्तियों  और उनके आश्रितों को स्थायी विकलांगता लाभ और आश्रित लाभ प्रदान करने के लिए दिशा-निर्देश जारी किए हैं। सभी क्षेत्र और उप-क्षेत्र लगातार पीसीबी और डीबी के लिए बीमित व्यक्तियों और उनके आश्रितों को पूरे कोविड-19 अवधि के दौरान मासिक भुगतान कर रहे हैं। इसके साथ-साथ, बीमाधारक की उपार्जन क्षमता में कमी तक पहुंच कायम करने के लिए नियमित मेडिकल बोर्ड का संचालन किया जाता है।राजस्थान के सिरोही जिले के पिंडवाडा में कार्यरत सिलिकोसिस / बायोसिनोसिस जैसी पेशागत बीमारियों से पीड़ित 48 ईएसआईसी बीमित व्यक्ति के लिए मॉडल अस्पताल, जयपुर में एक मेडिकल बोर्ड की व्यवस्था की गई थी। इससे पहले, पेशागत रोगों से पीड़ित बीमित व्यक्तियों की जांच के लिए एक और मेडिकल बोर्ड भी गठित किया गया था। गौरतलब है कि मेडिकल बोर्ड के संचालन से पहले सभी 48 बीमित व्यक्तियों का पहली बार कोविड-19 परीक्षण किया गया था। मेडिकल बोर्ड के निर्णय के अनुसार, 85 विकलांगों को स्थायी विकलांगता लाभ दिया गया, जो पेशागत रोगों से पीड़ित थे।इसके अतिरिक्त, छह मृतक बीमित व्यक्तियों के आश्रितों को डिपेंडेंट बेनिफिट का भुगतान इस महीने में भी शुरू किया गया है, जिनकी मृत्यु सिलिकोसिस / बायोसिनोसिस के कारण हो गई थी।
अधिक जानकारी के लिए यहां पढ़े-
श्री पीयूष गोयल ने कहा कि व्यापार और अर्थव्यवस्था भारत -यूरोपीय संघ की साझेदारी के सबसे महत्वपूर्ण स्तंभ हैं
केंद्रीय रेलवे और वाणिज्य एवं उद्योग मंत्री श्री पीयूष गोयल ने कहा है कि व्यापार और अर्थव्यवस्था भारत-यूरोपीय संघ  साझेदारी के सबसे महत्वपूर्ण स्तंभों में से एक है। यूरोपीय संघ-भारत सहयोगात्मक आर्थिक विकास पर राजनयिक और उद्योग नेतृत्व सत्र को संबोधित करते हुए उन्होंने कहा कि हम एफटीए की दिशा में यूरोपीय संघ के साथ काम करने की भी उम्मीद कर रहे हैं, संभवतः तेजी से परिणाम प्राप्त करने के लिए जल्दी फायदा उठाने की दिशा में तरजीही व्यापार समझौते के साथ शुरूआत की जा सकती है। श्री गोयल ने कहा कि कोविड संकट से निपटने के लिए भारत और यूरोप ने मिलकर काम किया, चाहे वह विभिन्न यूरोपीय देशों को दवाओं की पर्याप्त आपूर्ति करने की बात हो या कोरोनावायरस से लड़ने के लिए अन्य आवश्यक सामानों की आपूर्ति करने की बात हो। उन्होंने कहा कि लॉकडाउन के दौरान हमारे सूचना प्रौद्योगिकी क्षेत्र ने बिना किसी रुकावट के यूरोप में कारोबार को सेवाएं देना जारी रखा।कोविड-19 के बारे में, श्री गोयल ने कहा कि जब भारत में समस्या का समाधान करने की बात आई तो हमने देश में तेजी से लॉकडाउन लगा दिया ताकि हम लोगों के बहुमूल्य जीवन को बचा सकें और जैसे ही हम कोविड से लड़ने के लिए खुद को तैयार करने में सक्षम हो गए थे। "हमने जून के महीने से अनलॉक की प्रक्रिया शुरू कर दी। जैसा कि हम जीवन का संरक्षण करने से आगे बढ़ते हुए लोगों के जीवन और आजीविका को बचाने के लिए आगे बढ़ रहे हैं, हम आपात स्थिति के अनुसार विकसित हुए हैं। भारत में कोविड संक्रमित लोगों की दुनिया में सबसे अधिक रिकवरी दर और सबसे कम मृत्यु दर देखने को मिली है।
अधिक जानकारी के लिए यहां पढ़े-
कोविड महामारी के बावजूद, भारतीय राष्ट्रीय राजमार्ग प्राधिकरण  ने वित्त वर्ष 2020-21 की पहली छमाही के दौरान पिछले वर्ष की समान अवधि की तुलना में 60 प्रतिशत अधिक लंबी सड़क परियोजनाएं आवंटित की
सड़क परिवहन और राजमार्ग मंत्रालय के तहत भारतीय राष्ट्रीय राजमार्ग प्राधिकरण  ने चालू वित्त वर्ष में कुल 1330 किलोमीटर लंबी सड़क परियोजनाएं आवंटित की। प्राधिकरण द्वारा दी गई जानकारी के अनुसार चालू वित्त वर्ष की पहली छमाही में अब तक आवंटित की गई सड़क परियोजनाएं वित्त वर्ष 2019-20 में आवंटित 828 किलोमीटर से 1.6 गुना और इसी अवधि के दौरान वित्त वर्ष 2018-19 में आवंटित की गई सड़क परियोजना 373 किलोमीटर से 3.5 गुना अधिक हैं। आवंटित सड़क परियोजनाओं के लिए, एनएचएआई ने पहले ही 80 से 90 प्रतिशत भूमि अधिग्रहण, स्थानांतरण योग्य जनोपयोगी सेवाओं का काम पूरा कर लिया है साथ ही विभिन्न वन और पर्यावरण अधिकारियों से भी आवश्यक मंजूरी प्राप्त कर ली है। एनएचएआई के एक बयान के अनुसार, अप्रैल से सितंबर 2020 के दौरान, इसने कुल 40 आवंटित परियोजनाओं में 1330 किलोमीटर लंबाई को कवर किया। इन 40 परियोजनाओं की पूंजी लागत 47,289 करोड़ रुपये हैं, जिसमें सिविल कार्य, भूमि अधिग्रहण और अन्य पूर्व-निर्माण गतिविधियों की लागत शामिल हैं। एनएचएआई ने चालू वित्त वर्ष के दौरान आवंटित 4500 किमी की परियोजनाओं को पूरा करने का लक्ष्य रखा है और इसके अपने निर्धारित लक्ष्य से भी आगे बढ़ने की संभावना है।मार्च 2020 में, नएचएआई ने ऑनलाइन भुगतान के माध्यम से 10,000 करोड़ रुपये का भुगतान किया और यह सुनिश्चित किया कि लॉकडाउन के दौरान कार्यालय बंद होने के कारण कोई भुगतान लंबित न रहे। चालू वित्त वर्ष की पहली तिमाही में, एनएचएआई ने ठेकेदारों को 15,000 करोड़ रुपये से अधिक का भुगतान किया।
अधिक जानकारी के लिए यहां पढ़े-
5 ट्रिलियन डॉलर वाली अर्थव्यवस्था और एक आत्मनिर्भर भारत के लक्ष्य को हासिल करने के लिए निपुणता, पुनर्निपुणता, निपुणता संवर्द्धन और उद्योग से जोड़ने वाली निपुणता आवश्यक: डॉ. महेंद्र नाथ पांडेय
डॉ. महेंद्र नाथ पांडेय, कौशल विकास एवं उद्यमिता मंत्री, भारत सरकार ने कल भारत के माननीय प्रधानमंत्री श्री नरेन्द्र मोदी जी और अपनी ओर से पीएचडी चैंबर को उसके 115वें वार्षिक अधिवेशन के लिए बधाई दी। उन्होंने माननीय प्रधानमंत्री श्री नरेन्द्र मोदी के गतिशील नेतृत्व की प्रशंसा की और कोविड के कठिन समय में किये गये व्यापक उपायों की सराहना की। डॉ. पांडेय ने कहा कि स्किल इंडिया एक ऐसी अवधारणा है, जो भारत के भीतर और बाहर, दोनों जगह, अपनी एक छाप छोड़ रही है। उन्होंने कहा कि हर राज्य एवं जिले में शिक्षा और कौशल विभागों के हमारे संपूर्ण पारिस्थितिकी तंत्र ने कोविड महामारी के पिछले 7 महीनों के दौरान अपने अभिनव विचारों के साथ योगदान दिया। उन्होंने 5 ट्रिलियन डॉलर वाली अर्थव्यवस्था का लक्ष्य हासिल करने और भारत को आत्मनिर्भर बनाने एवं आगे बढ़ने के लिए निपुणता, पुनर्निपुणता एवं निपुणता संवर्द्धन, कौशल प्रशिक्षण केन्द्रों, उद्योग से जोड़ने वाली निपुणता और उद्योग की मांग के अनुरूप निपुणता को जरूरी माना।
अधिक जानकारी के लिए यहां पढ़े-
अखिल भारतीय आयुर्वेद संस्थान ने आयुर्वेद अनुसंधान के लिए एमिटी विश्वविद्यालय के साथ समझौता ज्ञापन पर हस्ताक्षर किए
आयुष मंत्रालय की स्वास्थ्य सेवा की आयुष प्रणालियों को प्रोत्साहन देने और उनका विकास करने के लिए भागीदारी करने की आयुष मंत्रालय की नीति को आगे बढ़ाते हुए इस मंत्रालय के अधीन अखिल भारतीय आयुर्वेद संस्थान , नई दिल्ली ने 07 अक्टूबर, 2020 को एमिटी विश्वविद्यालय के साथ एक समझौता ज्ञापन पर हस्ताक्षर किए हैं। इस समझौता ज्ञापन में आयुर्वेद विज्ञान में अनुसंधान को बढ़ावा देने पर ध्यान केंद्रित किया गया है।इस साझेदारी से आयुर्वेद में कुछ अत्याधुनिक अनुसंधान के साथ-साथ विश्व स्तर पर आयुर्वेदिक विज्ञान के साथ जुड़े ज्ञान को बढ़ावा देने और उसका प्रसार करने में अच्छे परिणाम मिलने की उम्मीद है। इससे आधुनिक विज्ञान के साथ परम्परागत ज्ञान का एकीकरण करने और आयुर्वेद अनुसंधान में नये आयाम जोड़ने में मदद मिलेगी।
अधिक जानकारी के लिए यहां पढ़े-
श्री थावरचंद गहलोत ने वीडियो कॉन्फ्रेंस के ज़रिये "मानसिक स्वास्थ्य: कोविड-19 से आगे एक दृष्टि" विषय पर आयोजित अंतर्राष्ट्रीय सम्मेलन का उद्घाटन किया
केंद्रीय सामाजिक न्याय और अधिकारिता मंत्री श्री थावरचंद गहलोत ने आज यहां वीडियो कॉन्फ्रेंसिंग के माध्यम से "मानसिक स्वास्थ्य: कोविड-19 से आगे एक दृष्टि" विषय पर आयोजित अंतर्राष्ट्रीय सम्मेलन का उद्घाटन किया। ऑस्ट्रेलिया-इंडिया संस्थान के प्रोफेसर क्रेग जेफरी ने इस सम्मेलन की सह-अध्यक्षता की। उद्घाटन भाषण देते हुए, श्री थावरचंद गहलोत ने दुनिया भर में मानसिक स्वास्थ्य चिंताओं की बढ़ती प्रवृत्ति पर अपनी चिंता व्यक्त की। साथ ही उन्होंने भारत सरकार द्वारा मानसिक स्वास्थ्य मुद्दों के समाधान के लिए की गई हालिया पहलों जैसे कि मध्य प्रदेश के सीहोर में मानसिक स्वास्थ्य पुनर्वास संस्थान की स्थापना और 'किरण' मानसिक स्वास्थ्य पुनर्वास हेल्पलाइन के बारे में भी जानकारी दी।
अधिक जानकारी के लिए यहां पढ़े-
पत्र सूचना कार्यालय के क्षेत्रीय कार्यालयों से मिली जानकारियां
असम : राज्य में कल 2,651 रोगियों को अस्पताल से छुट्टी दी गई। असम में स्वस्थ होने के बाद अस्पताल से छुट्टी मिलने वाले रोगियों का प्रतिशत 82.87 प्रतिशत हो गया है। राज्य में अब तक कुल 1,57,635 रोगियों को अस्पताल से छुट्टी दी गई है और 31,786 सक्रिय रोगी हैं।
मिजोरम : राज्य में कल दो और कोविड-19 के मामलों की पुष्टि हुई। मिजोरम में अब कोविड-19 के कुल मामले 2,150 और सक्रिय मामले 231 हैं।
नगालैंड : 53 नए मामले सामने आने के बाद नगालैंड में कोविड-19 के कुल मामले 6,715 हो गए हैं। राज्य में 5,444 लोग स्वस्थ हो चुके हैं और 1,142 सक्रिय मामले हैं।
सिक्किम : राज्य में कोविड-19 के 18 नए मामले सामने आए हैं और दो लोगों की मृत्यु हुई है। सिक्किम में कोविड-19 के 590 सक्रिय मामले हैं। राज्य में अब तक 2534 लोगों को कोरोनावायरस से स्वस्थ होने के बाद अस्पताल से छुट्टी दे दी गई है।
केरल : राज्य में हर दिन दस हजार से अधिक कोविड-19 के मामले होने और जांच पॉजिटिविटी दर के 15 प्रतिशत को देखते हुए केरल सरकार ने फिलहाल बार तथा बीयर एवं वाइन पार्लर को न खोलने का निर्णय लिया है। निजी बार सिर्फ शाम 5 बजे तक काउंटर से बिक्री कर सकेंगे। केरल के मुख्यमंत्री द्वारा बुलाई गई बैठक में स्वास्थ्य सचिव ने कहा कि 90 प्रतिशत लोग संपर्क में आने से संक्रमित हुए हैं और हाल ही में कोविड के मामलो में बढ़ोत्तरी ओणम के दौरान सामाजिक दूरी के नियमों में ढील देने के परिणामस्वरूप हुई है। स्वास्थ्य सचिव ने कहा कि बार खोलने से कोविड-19 का और प्रसार होगा। केरल में कल पहली बार एक दिन में दस हजार से अधिक मामले सामने आए और 10,606 लोगों में कोविड संक्रमण की पुष्टि हुई। इसके साथ ही 6,161 रोगी कोविड-19 से स्वस्थ हुए। दोनों आकंडे एक दिन में अब तक के सबसे ज्यादा है। वर्तमान में 92,161 रोगी उपचार प्राप्त कर रहे हैं और 2.67 लाख लोग निगरानी में हैं। केरल में अब तक 906 लोगों की कोविड-19 से मृत्यु हो चुकी है।
तमिलनाडु : कोयंबटूर स्थित कोडेशिया ट्रेड फेयर परिसर में कोविड देखभाल केंद्र में लक्षण वाले दूसरे कोविड-19 रोगी की मृत्यु के बाद कुछ रोगियों द्वारा घटिया उपचार की सुविधाओं के खिलाफ भड़कने के बाद जिला प्रशासन ने कुछ बेड को ऑक्सीजन आपूर्ति के साथ लैस करने करने की योजना की घोषणा की। कुडालोर में सितंबर माह में कोविड-19 के मामलो में कमी दर्ज की गई। इस बारे में जिलाधिकारी ने कहा कि प्रभावी निगरानी प्रणाली,बुखार शिविर में बढ़ोत्तरी तथा शीघ्र पहचान और उपचार करने के कारण कोविड-19 के मामलों में कमी आई है। तमिलनाडु में बुधवार को कोविड-19 के 5,447 नए मामले सामने आए और 67 लोगों की मृत्यु हुई। राज्य में अब तक कोविड संक्रमण से 6,35,855 लोग प्रभावित हुए हैं और 9,984 लोगों की मृत्यु हो चुकी है।
कर्नाटक : मुख्यमंत्री ने आज कोविड नियंत्रण प्रयासों पर विचार विमर्श करने के लिए 11 जिलों के उपायुक्तों,सीईओ,डीएचओ और पुलिस अधीक्षकों की बैठक बुलाई। कर्नाटक के शिक्षा मंत्री सुरेश कुमार ने कहा है कि शिक्षा विभाग ने बारह अक्टूबर से ऑनलाइन शिक्षा सम्वेद श्रृंखला को जारी रखने का निर्णय लिया है। इसके अंतर्गत पांचवी,छठवीं और सातवीं कक्षा के छात्रों को पाठ पढ़ाए जाएंगे। कर्नाटक में बुधवार को एक दिन में कोविड-19 के अब तक के सबसे ज्यादा 10,947 मामले सामने आए। राज्य में कोविड-19 के कुल मामले 6,68,652 हो गए हैं। कर्नाटक में 1,16,153 सक्रिय मामले हैं। राज्य में कोविड-19 से 113 और लोगों की मृत्यु होने के बाद अब तक 9,574 लोगों की मृत्यु हो चुकी है।
आंध्रप्रदेश : राज्य में अब तक 1,475 लोगों से प्लाज्मा की 1,838 यूनिट एकत्र की गई हैं और 1,385 लोगों का प्लाज्मा उपचार हुआ है। गुंटुर जिले से सबसे अधिक 322 लोगों ने प्लाज्मा दान किया और 302 लोगों का उपचार हुआ। आंध्रप्रदेश में कुल पॉजिटिव मामले बढ़कर 7,34,427 हो गए हैं और 49,513 सक्रिय मामले हैं। राज्य में बीते 24 घंटों में 66,769 नमूनों की जांच की गई। राज्य में कल कोविड-19 से 34 और लोगों की मृत्यु होने के बाद अब तक 6,086 लोगों की मृत्यु हो चुकी है।
तेलंगाना : राज्य में बीते चौबीस घंटे में कोरोना के 1896 नए मामले सामने आए, 2067 लोग स्वस्थ हुए और बारह लोगों की मृत्यु हुई। 1896 मामलों में से 294 मामले जीएचएमसी में मिले। तेलंगाना में अब कोरोना के कुल 2,06,644 मामले,सक्रिय मामले 26,368,1201 लोगों की मृत्यु और उपचार के बाद 1,79,075 लोगों को अस्पताल से छुट्टी दी गई है। तेलंगाना सरकार ने बुधवार को अनलॉक 5.0 के लिए दिशा निर्देश जारी किए लेकिन स्कूल और सिनेमा हॉल फिर से खोलने के बारे में कोई निर्णय नहीं लिया गया है। राज्य सरकार ने 15 अक्टूबर से व्यापारिक से व्यापारिक प्रदर्शनी को अनुमति देने संबंधी दिशा-निर्देश जारी किए हैं।
FACT CHECK